 Ninkii la oran jirey Safwaan binu Umaya isagu kuma jirin dadkii dilka lagu xukumay hase yeeshee maaddaama uu ahaa nin ka mid ah hoggaamiyayaashii qureysheed wuxuu u baqay naftiisa wuuna cararay, markaas ayaa waxaa Rasuulka SCW u magangelyo weydiiyey Cumer ibnu Wahab Al-Jumuxi, Rasuulkuna SCW wuu ka yeelay, wuxuuna Cumeyr siiyey cimaamaddiisii uu Makka ku soo galay si ay calaamad ugu noqoto magangelintiisa. 